
  Casa de Asigurări de Sănătate Maramureș

    nr. 7023 data 01.07.2026



ÎN ATENȚIA FURNIZORILOR DE  SERVICII CONEXE ACTULUI MEDICAL 
PENTRU PERSOANELE DIAGNOSTICATE CU TULBURĂRI DIN SPECTRUL AUTIST
(PENTRU FURNIZORII NOI, AUTORIZAȚI, EVALUAȚI ȘI AVIZAȚI)

	Având în vedere:
- Hotărârea Guvernului Nr. 423/2022 din 25 martie 2022 privind aprobarea programelor naționale de sănătate, cu modificările și completările ulterioare;
- Ordinul președintelui Casei Naționale de Asigurări de Sănătate nr. 180/2022 pentru aprobarea Normelor tehnice de realizare a programelor naționale de sănătate curative, cu modificările și completările ulterioare;
- Adresa CNAS nr. HRM 4800/24.06.2026 cu privire la bugetul FNUASS pentru anul 2026 aprobat prin Legea nr.43/2026;
- Adresele Casei de Asigurări de Sănătate Maramureș nr. 5858 din data de 03.06.2026, 6598 din data de 22.06.2026 și 6804 din data de 25.06.2026, înaintate către Casa Națională de Asigurări de Sănătate- Direcția Programe de Sănătate Curative,
	Casa de Asigurări de Sănătate Maramureș organizează o sesiune de contractare pentru furnizorii  noi, autorizați, evaluați și avizați, de servicii conexe actului medical pentru persoanele diagnosticate cu tulburări din spectrul autist, în luna iulie 2026, după următorul calendar:
· Primirea și înregistrarea cererilor de contractare si a documentațiilor aferente până la data de 08.07.2026, ora 10:00;
· Verificarea dosarelor de contractare 08.07.2026, ora 14:00;
· Afișarea listei dosarelor admise/respinse la contractare 08.07.2026, ora 15:00;
· Primirea și înregistrarea contestațiilor 09.07.2026, ora 15:00;
· Soluționarea și afișarea rezultatului contestațiilor 10.07.2026, ora 10:00;
· Redactarea și semnarea contractelor 10.07.2026.
	
	Dosarele de contractare vor fi transmise la adresa de e-mail clinic@casmm.ro a CAS Maramureș până la data de 08.07.2026, ora 10:00, exclusiv în format electronic, asumate fiecare în parte prin semnătura electronică extinsă a reprezentantului legal al furnizorului.
                Informații suplimentare inclusiv legate de conținutul dosarelor de contractare se pot obține adresând o solicitare la adresa de e-mail clinic@casmm.ro.

